கேள்வி: காப்புக்காடு பற்றி நீங்கள் என்ன அறிந்துள்ளீர்கள்?
பதில்: காப்புக்காடு  ''(Kappukadu)'' என்பது தென்தமிழ்நாட்டில் கன்னியாகுமரி மாவட்டம் பண்டைய ஊராகும். இவ்வூரில் பழந்தமிழ்ப் புலவர் தொல்காப்பியர் பிறந்ததாக நம்பப்படுவதால் இது காப்பியங்காடு எனவும் வழங்கப்படுகிறது. இங்குத் தொல்காப்பியருக்கு சிலை நிறுவப்பட்டுள்ளது. காப்புக்காடு 1 ச. கி. மீ. பரப்பளவு கொண்டதாகும். புனித அந்தோணி உயர்நிலைப் பள்ளி ஊரின் நடுவில் அமைந்துள்ளது. இந்த ஊரில் 5000 அளவுக்கும் மேற்பட்ட குடும்பங்கள் வாழ்கின்றன. இந்த ஊர் நாகர்கோயில்-திருவனந்தபுரம் தேசிய நெடுஞ்சாலை 47-இல் 2 கி. மீ. தொலைவில் அமைந்துள்ளது. மேலும் இந்த ஊர் கன்னியாகுமரியையும் கொச்சியையும் இணைக்கும் கிழக்குக் கடற்கரைச் சாலை தொடர்ச்சியில் இருந்து 3 கி. மீ. தொலைவில் உள்ளது. இந்த ஊரின் இருபுறப் போக்குவரத்துக்கும் முன்மொழியப்பட்டுள்ள திருவனந்தபுரம்-கன்னியாகுமரி விரைவு நெடுஞ்சாலைக்கும் முதன்மையானதாகும். ஊரில் நெல்வயல்களும் தென்னைமரங்களும் சூழ்ந்துள்ளன. ஊரின் ஒருபக்கம் சிறுமலைகளும் தாமிரபரணி ஆறு மறுபக்கம் பாறைகளும் உள்ளன. மிக அருகில் 1 கி. மீ. தொலைவில் குழித்துறை தொடருந்து நிலையம் 2 கி. மீ. தொலைவில் மார்த்தாண்டம் நகரியமும் உள்ளன. இங்குள்ள மக்கள் தமிழும் மலையாளமும் கலந்து ஈழப்பாணித் தமிழில் பேசுகின்றனர். முன்பு இது கேரளாவில் இருந்தது. விடுதலைக்குப் பின் தமிழ்நாட்டோடு சேர்க்கப்பட்டது.
கேள்வி: காப்புக்காடு - பள்ளிகள் பற்றி தகவல் சொல்.
பதில்: * புனித அந்தோணி உயர்நிலைப் பள்ளி * ஆர்த்தெசியா பதின்மப் பள்ளி * விக்னேசுவரா பதின்மப் பள்ளி * அரசு நடுநிலைப்பள்ளி